É mod ǎ byandi ǹkɔ́bɔ a yi dzáŋ, ényɔ́ ā a baala mvéndé a yi bi mân. 14Ayə́gə́lə́ ḿfəfə́g mod á nə etam ényiŋ nə́ mod á sáála məlám mə́ áwú. 15M̀bəmbə fəg a dudu mvam, hədá zěn mīńtótóm e nə təge ai məmaná. 16Mod okálá a bɔ mam a yəmə məsulí yā étē, hədá akúd lákūli akúd díé á ngə́ŋ. 17M̀bə̂ ǹkad fwé a dudu nyémēn amalá, m̀bəmbə ǹkad fwé a nə məbálá. 18Azóé ai osɔ́n ású é mod ǎ dzoge ayə́gé á sí, olugú ai ényɔ́ ā yə́bə miǹkɔ́ŋán. 19O bǐ é dzóm ō və́ tám, o ḿbə̄lə́ miǹtag á ńsísīm, məkúd mə́ nə tə lúm ábē mvús. 20O wulú ai mim̀fəfə́g ó ńtɔ̄á fəg, ényɔ̄ ā wulu ai məkúd a yi yén ábe[1]. 21Abé látoŋ bəsə́m m̀bəŋ ó nə̄ mân bə́sósōō. 22Ḿbəmbə mod a líg bɔ́n bə́ bɔ́n bóé élīg dzíé, hədá akúmá bə́sə́m láwōge ai sósōō mod.